nvidia/miracl-vision huggingface dataset:
पुंग्ये-री परमाणु परीक्षण स्थल

पुंग्ये-री परमाणु परीक्षण स्थल (अंग्रेज़ी: Punggye-ri Nuclear Test Site, कोरियाई: 풍계리 핵실험장) उत्तर कोरिया का एकमात्र ज्ञात परमाणु परीक्षण स्थल है। किल्जु काउंटी, उत्तर हैम्ग्यॉंग प्राँत में स्थित इस जगह पर उत्तर कोरिया ने 2006, 2009, 2013 और 2016 के परमाणु परीक्षण किये। यह जगह मैन्तापसन को दक्षिण में 2 कि॰मी॰ (1.2 मील), ह्वासोंग प्रताणना शिविर से 2 कि॰मी॰ (1.2 मील) पश्चिम और पुंग्ये-री गाँव से 12 कि॰मी॰ (7.5 मील) उत्तर पश्चिम में तीन दिख सकने वाली सुरंगों के मध्य में स्थित है। भूमिगत परमाणु परीक्षणों के लिये सबसे संभावित जगह एक छोटी जनसंख्या वाला कस्बा चिक-टोंग है जो विश्व मानचित्र पर (41°16'00"उ 129°06'00"पू) निर्देशांक पर स्थित है। एक छोटा सा कस्बा सुंगजीबैगम, उत्तर कोरिया २०१३ के उत्तर कोरियाई परमाणु परीक्षणों की जगह से 24 किलोमीटर (15 मील) दूर है। पुंग्ये री रेलवे स्टेशन यहाँ से 41.130833° N, 129.163611° E निर्देशांक पर स्थित है।
एविएशन रिसर्च सेंटर

एविएशन रिसर्च सेंटर (ARC अथवा एआरसी) भारत की कैबिनेट सचिवालय (विशिष्ट आवश्यकताओं के लिए) के रिसर्च एंड एनालिसिस विंग (रॉ) का एक भाग है। एआरसी के प्रथम मुखिया आर॰एन॰ काव थे। काव रॉ के संस्थापक प्रमुख भी थे। वर्ष दर वर्ष एआरसी ने अपना विकास जारी रखते हुये विभिन्न उड़ान भरी। यद्यपि यह अपने कार्यों में अत्यधिक रूप से गोपनीय है तथा माना जाता है कि कुल पाँच रॉ एआरसी परिचालन ठिकाने हैं: सबसे बड़ा केन्द्र कटक का चारबतिया हवाई ठिकाना; उत्तर प्रदेश–हरियाणा सीमा पर सहारनपुर के निकट सारसावा एयर फोर्स स्टेशन; असम के तिनसुकिया के निकट दम ड्यूमा एयर बेस; दिल्ली में पालम एयर बेस और विदेशों में एकमात्र भारतीय नौसेना ठिकाना, ताजिकिस्तान के फारकोर/आयनी में फारकोर एयर बेस।
भारतीय संविधान के संशोधनों की सूची

अगस्त 2023 तक, 1951 में पहली बार अधिनियमित होने के बाद से भारत के संविधान में 106 संशोधन हुए हैं। भारत के संविधान में तीन प्रकार के संशोधन हैं जिनमें से दूसरे और तीसरे प्रकार के संशोधन अनुच्छेद 368 द्वारा शासित हैं। तीसरे प्रकार के संशोधन जो संविधान में किए जाते हैं वे हैं संशोधन संख्या 3, 6, 7, 8, 13, 14, 15, 16, 22, 23, 24, 25, 28, 30, 31, 32, 35, 36, 38, 39, 42, 43, 44, 45, 46, 51, 54, 61, 62, 70, 73, 74, 75, 79, 84, 88, 95, 99 और 101। हालांकि संवैधानिक संशोधनों के लिए संसद के दोनों सदनों में दो-तिहाई बहुमत के समर्थन की आवश्यकता होती है (कुछ संशोधनों के लिए राज्य विधानसभाओं के बहुमत से अनुसमर्थन की आवश्यकता होती है), भारतीय संविधान दुनिया में सबसे संशोधित राष्ट्रीय संविधान है। संविधान सरकारी शक्तियों को इतने विस्तार से बताता है कि अन्य लोकतंत्रों में क़ानून द्वारा संबोधित कई मामलों को भारत में संवैधानिक संशोधन के माध्यम से संबोधित किया जाना चाहिए। परिणामस्वरूप, संविधान में वर्ष में लगभग दो बार संशोधन किया जाता है। यह सूचि List of Amendments का अनुवाद है । हालांकि बाद में, अनुच्छेद 329ए को सुप्रीम कोर्ट ने उत्तर प्रदेश राज्य बनाम राजनारायण 1976 (2) एससीआर 347 के मामले में बुनियादी ढांचे के उल्लंघन के लिए रद्द कर दिया था। हालांकि, सुप्रीम कोर्ट ने मिनर्वा मिल्स बनाम भारत संघ में, अनुच्छेद 31सी और 368 में संशोधन को रद्द कर दिया क्योंकि यह संविधान की मूल संरचना के उल्लंघन में था। संशोधन का उद्देश्य सहकारी समितियों की आर्थिक गतिविधियों को प्रोत्साहित करना है जो बदले में ग्रामीण भारत की प्रगति में मदद करता है। इससे न केवल सहकारी समितियों के स्वायत्त और लोकतांत्रिक कामकाज को सुनिश्चित करने की अपेक्षा की जाती है, बल्कि सदस्यों और अन्य हितधारकों के प्रति प्रबंधन की जवाबदेही भी सुनिश्चित होती है।  Amendment of articles 248, 249, 250, 268, 269, 270, 271, 286, 366, 368, Sixth Schedule, Seventh Schedule. Modification of articles 338, 366. Amendment to Article 16, added Clause .
आईएनएस कदमट्ट

आईएनएस कदमट्ट भारतीय नौसेना का एक पनडुब्बी निरोधी युद्धपोत है जिसका जलावतरण 7 जनवरी 2016 को किया गया। यह परियोजना 28 (प्रोजेक्ट 28, पी28) के अंतर्गत दूसरा पोत है। इस परियोजना में इससे पहले आईएनएस कमोर्टा को 23 अगस्त 2014 को नौसेना में शामिल किया गया था। आईएनएस कदमट्ट का नाम भारत के पश्चिमी छोर पर स्थिति लक्ष्यद्वीप द्वीप समूहों के एक द्वीप पर रखा गया है। लक्ष्यद्वीप द्वीप समूहों और नौसेना का विशेष संबंध है और यहां आईएनएस द्वीपरक्षक का बेस स्थित है। आईएनएस कदमट्ट टोटल एटमॉसफेरिक कंट्रोल सिस्टम, इंटीग्रेटेड प्लेटफार्म मेनेजमेंट सिस्टम, इंटीग्रेटेड ब्रिज सिस्टम, बैटल डैमेज कंट्रोल सिस्टम और परसेनल लोकेटर सिस्टम से लैस है। उल्लेखनीय है कि इस पोत को ‘मेक इन इंडिया’ के लक्ष्य के तहत निर्मित किया गया है। जहाज का लगभग 90 प्रतिशत हिस्सा देश में ही तैयार किया गया है और इसे परमाणु, जैविक और रासायनिक युद्ध के हालात से निपटने के योग्य बनाया गया है। जहाज के हथियार और संवेदी उपकरण देश में ही तैयार किए गये हैं, जिनमें कॉम्बैट मैनेजमेंट सिस्टम, रॉकेट लॉन्चर, तारपीडो ट्यूब लॉन्चर और इन्फ्रा-रेड सिग्नेचर सप्रेशन सिस्टम शामिल हैं।
सुरेश शर्मा

लेफ्टिनेंट जनरल सुरेश शर्मा भारत के सीमा सड़क संगठन के महानिर्देशक हैं। इससे पूर्व वे सेना मुख्यालय में महानिर्देशक, काम्बैट इंजीनियर के पद पर कार्यरत थे। उनको भारतीय सैन्य अकादमी, देहरादून से इंजीनियर्स कोर में कमीशन दिया गया था। वे बॉस्निया और हर्ज़ेगोविना में संयुक्त राष्ट्र मिशन के मुख्य परिचालन अधिकारी और सलाहकार भी रह चुके हैं।
करन मेहरा

करन मेहरा एक भारतीय अभिनेता हैं। यह नैतिक राज शेखर सिंघानिया नामक एक प्रमुख किरदार यह रिश्ता क्या कहलाता है में निभा रहे हैं। इसके अलावा यह नच बलिए में अपनी पत्नी निशा रावल के साथ प्रतिभागी बन चुके हैं। साथ ही लव स्टोरी 2050 नामक फिल्म में भी कार्य कर चुके हैं। यह मुंबई में आ कर राजकुमार हिरानी और राम गोपाल वर्मा के साथ चार फिल्मों में सहायक के रूप में कार्य किए। इसके बाद यह लव स्टोरी 2050 फिल्म में दिखाई दिये। वर्ष 2009 में यह रिश्ता क्या कहलाता है में मुख्य किरदार नैतिक सिंघानिया के रूप में जुड़े। इसके बाद यह नच बलिए में अपनी पत्नी निशा रावल के साथ भाग लिया।
स्पेन द्वारा अमेरिका का उपनिवेशीकरण

██ Territories held before the Treaties of Utrecht–Baden (1713–1714).██ Territories held before the Spanish American wars of independence (1808–1833).██ Territories held before the Spanish–American War (1898–1899).██ Territories granted independence during the Decolonisation of Africa (1956–1976). सन १९४२ में कोलम्बस के अमेरिका पहुँचने से ही अमेरिका में स्पेनी उपनिवेशीकरण की नींव पड़ गयी। यह क्रम लगभग तीन शताब्दियों तक चलता रहा। इसके चलते स्पेनी साम्राज्य लगभग आधे दक्षिणी अमेरिका, अधिकांश मध्य अमेरिका, अधिकांश कैरेबियन द्वीपसमूह तथा अधिकांश उत्तरी अमेरिका में फैल गया।
स्वर्णिम चतुर्भुज

स्वर्णिम चतुर्भुज (Golden Quadrilateral) भारत का एक प्रसिद्ध राजमार्ग है जो कई औद्योगिक, सांस्कृतिक एवं कृषि सम्बन्धी नगरों को जोड़ता है। इसका आकार बहुत सीमा तक चतुर्भुज के समान दिखता है, इस कारण इसका नामक सार्थक है। इस मार्ग पर स्थित प्रमुख नगर हैं- दिल्ली, मुम्बई, चेन्नै, कोलकाता, अहमदाबाद, बेंगलुरु, भुवनेश्वर, जयपुर, कानपुर, पुणे, सूरत, गुंटुर, विजयवाड़ा, विशाखापत्तनम। यह परियोजना भारत की सबसे बड़ी तथा विश्व की 5 वीं सबसे बड़ी राजमार्ग परियोजना है। 2001 में भारत के तत्कालीन प्रधानमंत्री अटल बिहारी वाजपेयी द्वारा शुरू की गयी थी। यह परियोजना, राष्ट्रीय राजमार्ग विकास परियोजना का प्रथम चरण है जिसमें 5846 किमी 6 लेन या 4 लेन सड़क का निर्माण हुआ। इसकी लागत लगभग 6 खरब रूपये (₹600 बिलियन) आया। यह परियोजना 2012 में पूर्ण हुई। वर्ष 1995 में तत्कालीन प्रधानमंत्री अटल बिहारी वाजपेयी ने देश के चार बड़े महानगरों - दिल्ली, मुंबई, कोलकाता और चेन्नै - को चार से छह लेन वाले राजमार्गों के नेटवर्क से जोड़ने की एक योजना बनाई। मैप पर देखे जाने पर यह राजमार्ग चतुर्भुज आकार का दिखता है और शायद इसी कारण इसे स्वर्णिम चतुर्भुज कहा गया। वर्ष 1999 में योजना बनकर पूरी और वर्ष 2001 में आधिकारिक रूप से इसके निर्माण कार्य की शुरुआत की गई और वर्ष 2012 में जाकर यह परियोजना पूर्ण हुई। स्वर्णिम चतुर्भुज योजना के तहत बने इस राष्ट्रीय राजमार्ग की कुल लंबाई 5,846 कि.मी. है और इसके निर्माण में लगभग 6 खरब रुपए का खर्च आया । यह परियोजना भारत की सबसे बड़ी और दुनिया की पांचवी सबसे बड़ी परियोजना में शामिल है। स्वर्णिम चतुर्भुज योजना को पूरा करने के लिए इसे चार भागों में बांटा गया था। भाग 1 में दिल्ली से कोलकाता को जोड़ता है, जिसकी कुल लंबाई 1454 किलोमीटर है। भाग 2 कोलकाता से चेन्नई तक विस्तृत है, जिसकी कुल लंबाई 1,684 किलोमीटर है। भाग 3 चेन्नई और मुंबई के बिच फैला है, जिसकी कुल लंबाई 1,290 किलोमीटर है और अंतिम और चौथा भाग मुंबई से दिल्ली के बिच फैला है और इसकी कुल लंबाई 1,419 किलोमीटर है। स्वर्णिम चतुर्भुज राजमार्ग देश के लगभग 13 राज्यों के मध्य से होकर गुजरता है। यह राष्ट्रीय राजमार्ग दिल्ली हरयाणा बिहार झारखंड महाराष्ट्र, पश्चिम बंगाल, तमिलनाडु, उत्तर प्रदेश, राजस्थान, गुजरात, कर्नाटक, उड़ीसा और आंध्र प्रदेश राज्यों से होकर जाता है। स्वर्णिम चतुर्भुज भारत के मुख्य शहरों के बीच परिवहन का एक बेहद ही महत्वपूर्ण भूमिका अदा करता है। इस राष्ट्रीय राजमार्ग ने देश के प्रमुख चार शहरों दिल्ली, मुंबई, कोलकाता और चेन्नै के अलावा भी कई प्रमुख बंदरगाहों और शहरों को जोड़ता है। जैसे भुवनेश्वर, जयपुर, कानपुर, पुणे, सूरत, गुंटुर, विजयवाड़ा, विशाखापत्तनम, अहमदाबाद और बेंगलुरु इत्यादि
गनफ़ाउन्ड्री

गनफ़ाउन्ड्री जिसे तोप का साँचा भी कहा जाता है, तोपों के गोलों की फ़ैक्ट्री के रूप में 1786 में निर्मित हुई थी। इसकी स्थापना हैदराबाद के द्वीतीय निज़ाम नवाब मीर नाज़िम अली ख़ान ने फ़तेह मैदान के निकट किया था। वर्तमान रूप से आलिया बॉयज़ हाई स्कूल इसी के स्थान पर है। गनफ़ाउन्ड्री उन कई तोप के गोलों की फ़ैक्ट्रियों से एक थी जिसे 1786 में फ़्रान्सीसी जनरल मिशेल जोचिम मेरी रेमन्ड बनाया था जो कि हैदराबाद के द्वितीय निज़ाम मीर नाज़िम अली ख़ान की सेवा में था। उस समय की ऐसी फ़ैक्ट्रियों में से यही एक स्मारक मौजूद है।
दस्तगीर साहिब

दस्तगीर साहिब (دستگیر صاحب) भारत के जम्मू व कश्मीर राज्य के श्रीनगर शहर के खानियार इलाके में स्थित एक प्रसिद्ध सूफ़ी तीर्थस्थल है। यह सूफ़ी संत अब्दुल क़ादिर जीलानी से सम्बंधित है क्योंकि यहाँ उनका एक बाल सुरक्षित है, हालांकि वह स्वयं यहाँ कभी नहीं आये थे। उनके इस केश को 'मो-ए-पाक' कहा जाता है (फ़ारसी भाषा में 'मू' या 'मो' शब्द का अर्थ 'बाल' होता है)। दस्तगीर साहिब का निर्माण सन् १८०६ में हुआ था और १८७७ में इसका कुछ विस्तार किया गया। केश के अलावा यहाँ हज़रत अबु बकर द्वारा लिखी गई क़ुरान की भी एक प्रति मौजूद है। दस्तगीर साहिब के इर्द-गिर्द चहल-पहल वाला खानियार बाज़ार है। यह इमारत लकड़ी की बनी हुई है और २५ जून २०१२ में इसमें आग लग गई। यहाँ की पवित्र वस्तुएँ एक अग्निरोधक तिजोरी में रखी होने के कारण बिना हानि के बच गई। सरकार ने इसका पुनर्निर्माण करवाने का काम आरम्भ किया है जो २ वर्षों में पूरा करने की योजना है। हज़रत अब्दुल क़ादिर जीलानी को ग़ौस-ए-आज़म (غوث اعظم) भी कहते हैं और मान्यता है कि दस्तगीर साहिब में मौजूद पाँच क़ब्रों में से एक उनके एक क़रीबी साथी की है। हर वर्ष यहाँ ग़ौस-ए-आज़म का उर्स (मरण-तिथि) मनाया जाता है, जिसमें कश्मीर-भर से श्रद्धालू हाज़री देने आते हैं। दस्तगीर साहिब में आस्था रखने वालों में केवल मुस्लिम ही नहीं बल्कि अन्य धर्मों के लोग भी शामिल हैं और ये साझा कश्मीरी संस्कृति की विरासत का हिस्सा भी हैं।
क़िला मुबारक

क़िला मुबारक भारत के पंजाब राज्य के बठिंडा शहर में स्थित एक ऐतिहासिक स्थापत्य है। इसे भारत में राष्ट्रीय महत्व का स्थापत्य होने का दर्जा प्राप्त है और इसका रख-रखाव भारतीय पुरातत्त्व सर्वेक्षण विभाग की ज़िम्मेदारी है। यह 1100-1200 ईसवी से अस्तित्व में है और भारत का सबसे पुराना दुर्ग है जो अभी भी खड़ा है। इसी क़िले में रज़िया सुल्ताना (1205 – 1240 ई) को उनकी पराजय के बाद बंदी बनाकर रखा गया था। लेकिन इस क़िले में कुषाण काल की ईटें पाई गई हैं, जब सम्राट कनिष्क का भारत व मध्य एशिया के कई भागों पर राज था। माना जाता है कि दुर्ग का मूल निर्माण कनिष्क और राजा दाब ने किया था।
संस्पर्श प्रक्रम

संस्पर्श प्रक्रम (contact process) गन्धकाम्ल निर्माण की वर्तमान समय में प्रचलित विधि है। यह उच्च सान्द्रता वाले अम्ल के निर्माण में उपयोगी है। इस अभिक्रिया में प्लेटिनम का उपयोग उत्प्रेरक के रूप में किया जाता है। किन्तु इस प्लेटिनम के साथ आर्सैनिक की अशुद्धियाँ अभिक्रिया करने का दर रहता है, अतः आजकल वेनेडियम आक्साइड (V2O5) का उत्प्रेरक के रूप में उपयोग होता है। सन १८३१ में इस प्रक्रम का पैटेन्ट ब्रिटेन के सिरका व्यापारी पेरेगिन फिलिप्स ने किया था। उच्च सान्द्रता वाले गन्धकाम्ल के उत्पादन के अलावा इस प्रक्रम की विशेषता यह है कि इससे सल्फर ट्राइऑक्साइड और ओलिअम भी प्राप्त होता है।
कैनबिस (ड्रग)

कैनबिस भांग के पौधे से तैयार किया जाता है जिसे एक प्सैकोएक्टिव ड्रग या औषधि के रूप में उपयोग किया जाता है। कैनबिस को मारिजुआना, गांजा और भांग के नामों से भी पुकारा जाता है। कैनबिस का मुख्य प्सैकोएक्टिव हिस्सा टेट्राहैड्राकैनबिनोल (टी.एछ.सी) होता है; यह ४८३ यौगिकों में से एक है, कम से कम 84 अन्य कैनाबिनोइड सहित, जैसे कैनाबिओल (सी.बी.डी), कैनबिनोल (सी.बी.एल), और टेट्राहैड्रोकैनबिवरिन (टी.एछ.सी.वी)। कैनबिस भांग अक्सर अपने मानसिक और शारीरिक प्रभाव के लिए लिया जाता है, जैसे बढा मनोदशा, विश्राम, और भूख बढना। अल्पकालिक स्मृति में कमी होना, शुष्क मुँह, बिगड़ा मोटर कौशल, लाल आँखें और व्यामोह की भावनाओं संभावित दुष्प्रभाव हैं। जब धुआं से लिया जाता है तो प्रभाव की शुरुआत बहुत जल्दी होता है। जब खाया जाता है, तब प्रभाव की शुरुआत तीस मिनट के बाद होता है। प्रभाव दो से छः घंटे रहता है। कैनबिस ज्यादातर विश्राम के लिए या एक औषधीय दवा के रूप में उपयोग किया जाता है। यह धार्मिक या आध्यात्मिक संस्कार के हिस्से के रूप में भी इस्तेमाल किया जाता है। २०१३ इस्वी में १२८०-२३२० लाख लोगों ने कैनबिस का इस्तेमाल किये। २०१५ इस्वी में, अमरीका के आधे जनसंख्या भांग का प्रयोग किया था। उसमें से %१२ पिछले वर्ष में, और %७.३ पिछले महीने में। कैनबिस का उपयोग २०१३ से बहुत बढ गया है। कैनबिस के उपयोग के बारे में सबसे पहला लिखा हुआ तारीख तीसरी सहस्राब्दी बी.सी में है। बीसवी सदी के शुरु से ही, भांग कानूनी प्रतिबंध के अधीन कर दिया गया है। भांग के कब्जे , उपयोग और बिक्री जिसमें प्सैकोएक्टिव कैनबिनोइड्स होता है, वह ज़्यादातर सब देशों में अवैध है। युनाइटड नेषन्स ने कहाँ है कि भांग दुनिया के सबसे ज़्यादा उपयोग किया गया अवैध ड्रग है। मेडिकल कैनबिस वह कैनबिस को पुकारा जाता है जो डॉक्टरों लिखके देते हैं। मेडिकल कैनबिस का इस्तेमाल केनडा, बेलजियम, औस्ट्रेलिया, नेधर्लेंड्स, स्पैन और अम्रीका के २३ स्टेटों में होता है। पिछले कुछ वषों से कैनबिस का प्रयोग और वैधीकरण के लिए समर्थन, दुनियाभर बढ रही है। कैनबिस कीमोथेरेपी के वक्त मतली और उल्टी कम करने के लिए प्रयोग किया जाता है। कैनबिस को एचआईवी / एड्स के रोगियों में भूख सुधार करने के लिए और मांसपेशियों की ऐंठन के साथ मदद करने के लिए भी प्रयोग किया जाता है। अल्पकालिक उपयोग बढ़ जाती नाबालिग प्रतिकूल प्रभाव है, लेकिन प्रमुख प्रतिकूल प्रभाव बढ़ाने के लिए प्रकट नहीं होता है। भांग के उपयोग में प्साइकोएक्टिव और मनोवैज्ञानिक प्रभाव होते हैं। भांग लेने से तत्काल वांछित प्रभाव छूट और हल्के उत्साह होता है। कुछ तत्काल अवांछित दुष्प्रभाव आंखों की लाल होना, अल्पकालिक स्मृति में कमी , शुष्क मुँह और बिगड़ा मोटर कौशल होना भी शामिल है। कैनबिस कई धर्मों में पवित्र स्थिति आयोजित किया गया है। यह एक एन्थियोजेनिक संदर्भ में इस्तेमाल किया गया है। भांग एक धार्मिक, शामेनिक, या आध्यात्मिक संदर्भ में इस्तेमाल किया गया है। भारत और नेपाल में, वेदिक काल लगभग १५०० ईसा पूर्व में वापस से भांग का प्रयोग हो रहा है। ग्रीक पौराणिक कथाओं में पीड़ा और दु:ख का सफाया करने के लिए एक शक्तिशाली दवा के कई संधर्ब हैं। घुमंतू हिंदू संतों सदियों के लिए नेपाल और भारत में इसे इस्तेमाल किये हैं। आधुनिक संस्कृति में भांग की आध्यात्मिक उपयोग रस्ताफ़री आंदोलन के शिष्यों द्वारा फैल गया है, जो भांग को संस्कार और ध्यान के लिए एक सहायता कि तरह प्रयोग करते हैं। https://web
लुडविग वान बीथोवेन

लुडविग वान बीथोवेन (बीथोव्हेन)(जर्मन: [ˈluːtvɪç fan ˈbeːtˌhoˑfn̩]) एक जर्मन संगीतकार थे। पश्चिमी कला संगीत में शास्त्रीय और प्रेमपूर्ण युग के बीच संक्रमण के एक महत्वपूर्ण हिस्से है, वह सबसे प्रसिद्ध और प्रभावशाली संगीतकारों में से एक थे। उनकी सबसे प्रसिद्ध रचनाओं मे उनकी ९ सिम्फनिया, ५ पियानो कोन्सर्टो, एक वायलिन कंसर्टों, ३२ पियानो सोनटा, १६ स्ट्रिंग क़्वार्टेस शामिल हैं। बॉन, पवित्र रोमन साम्राज्य की तो कोलोन के मतदाताओं की राजधानी और भाग में जन्मे, बीथोवेन छोटी उम्र से ही एक अच्छे सन्गीतकार थे, उन्हे उनके पिता जोहान वान बीथोवेन ने संगीत सिखाया। २१ साल की उम्र में उन्होंने कहा कि वह जोसेफ हेडन के साथ रचना का अध्ययन शुरू किया है, जहां वियना में ले जाया गया है, और एक गुणी पियानोवादक के रूप में ख्याति प्राप्त की। उन्होंने कहा कि जब तक उनकी मृत्यु वियना में रहते थे। उसके देर से 20 तक उसकी सुनवाई खराब करने के लिए शुरू किया, अपने जीवन के अंतिम दशक से वह लगभग पूरी तरह बहरे थे। 1811 में वह आयोजित करने और सार्वजनिक रूप से प्रदर्शन कर छोड़ दिया, लेकिन शांत करने के लिए जारी रखा।
टॉल्यूइन

−95 °C, 178 K, -139 °F 111 °C, 384 K, 232 °F टाल्यूईन (Toluene) एक रंगहीन, जल में अविलेय, द्रव है जिसकी गन्ध पेंट के थिनर जैसी होती है। इसका IUPAC नाम 'मेथिलबेंजिनेल्ट' है। यह एरोमैटिक हाइड्रोकार्बन है। इसका उपयोग औद्योगिक विलायक और फीडस्टॉक (feedstock) के रूप में होता है। टाल्यूईन को पहली बार सन १८३७ (1837) में पॉलिश रसायनशास्त्री फिलिप वाल्टर द्वारा चीड़ का तेल से अलग किया गया था।
रासायनिक परिवर्तन

जब कोई पदार्थ किसी अन्य पदार्थ से मिलकर एक नया पदार्थ बनता है (संश्लेषण), या जब कोई पदार्थ दो या अधिक पदार्थों में वियोजित (डीकम्पोज) होकर उसका गुण और वैशिष्ट्य बदल जाता है, तो इसे रासायनिक परिवर्तन (Chemical change) कहते हैं। उदाहरणः लोहे पर जंग लगना, अगरबत्ती का जलना, दूध का फटना, आदि। रासायनिक परिवर्तनों को समझना, रसायन विज्ञान का प्रमुख कार्य है।
केंद्रीय बैंक

केन्द्रीय बैंक (central bank) या रिज़र्व बैंक (reserve bank) किसी देश या अन्य क्षेत्र का वह मौद्रिक प्राधिकरण होता है जो उसकी मुद्रा नीति का संचालन करता है और उसकी बैंक व्यवस्था पर निगरानी करता है। लगभग सभी केन्द्रीय बैंकों के पास मुद्रा आपूर्ति पर एकाधिकार होता है, यानि अपने देश या क्षेत्र में केवल उसी को मुद्रा (नोट) छापने का अधिकार होता है, और अन्य सभी संस्थाओं के लिए मुद्रा छापना गैर-कानूनी होता है। यह देश के साधारण बैंकों के लिए नियम भी बनाता है, ताकि लोग बैंकों पर भरोसा कर सकें, बैंकों में धोखाधड़ी न हो, और बैंक भगदड़ की स्थितियाँ न उत्पन्न हों। अधिकांश विकसित राष्ट्रों में केंद्रीय बैंक राजनीतिक हस्तक्षेप से संस्थागत रूप से स्वतंत्र हैं। अधिकांश विकसित देशों में केन्द्रीय बैंक को स्वायत्त बनाया जाता है ताकि उनमें राजनीतिक हस्तक्षेप न हो सके। बिना इस स्वायत्तता के सरकारे अपने अत्यधिक खर्चे को पूरा करने के लिए केन्द्रीय बैंकों को अधिक नोट छापने के लिए विवश कर सकती हैं, जिस से मुद्रा की क्रय शक्ति हीन होने से मुद्रास्फीति (महंगाई) बढ़ती है और मुद्रा के वास्तविक मूल्य में तेज़ी से गिरावट हो सकती है। बिना स्वायत्तता के सरकार के भ्रष्ट मंत्री और नौकरशाह भी केन्द्रीय बैंक से नियम बदलवा कर अपने सगे-सम्बन्धियों को ऐसे कर्ज़े दिलवा सकते हैं जिनकी भरपाई कभी नहीं की जाती। इसलिए नियमित रूप से चलने वाली विकसित अर्थव्यवस्थाओं में केन्द्रीय बैंक स्वायत्त होता है और इसमें अर्थशास्त्र समझने वाले सक्षम लोग मुद्रा नीति तय करते हैं। सरकार उन्हें अधिक मुद्रा छापने को कहे तो वह मना करने में सक्षम हैं। उदाहरण के लिए संयुक्त राज्य अमेरिका का फेडेरल रिज़र्व बैंक स्वायत्त है। सोवियत संघ के खंडन के बाद यह देखा गया है कि उसके जितने देशों में केन्द्रीय बैंक स्वायत्त है, वहाँ महंगाई दर भी कम रहता है।
हरप्रसाद शास्त्री

महामहोपाध्याय हरप्रसाद शास्त्री (बांग्ला : হরপ্রসাদ শাস্ত্রী) (6 दिसम्बर 1853 – 17 नवम्बर 1931) भारत के एक शिक्षाशास्त्री, संस्कृत के विद्वान, भारतविद तथा बांग्ला साहित्य के इतिहासकार थे। उनका मूल नाम 'हरप्रसाद भट्टाचार्य' था। वे चर्यापद की खोज के लिये प्रसिद्ध हैं, जो बंगला साहित्य का सबसे प्राचीन उदाहरण है। हरप्रसाद शास्त्री ब्रिटिशकालीन बंगाल के खुलना जिला के कुमिरा ग्राम में जन्मे थे। तब उनका आदि निवास उत्तर चौबीस परगना जिला के नैहाटि में था। गाँव के विद्यालय में प्राथमिक शिक्षा अर्जन के पश्चात उन्होंने कलकाता संस्कृत कलेजियेट स्कुल तथा प्रेसिडेन्सि कालेज में अध्ययन किया। कलकाता में वे अपने बड़े भाई नन्दकुमार न्यायचञ्चु तथा बिशिष्ट समाज संस्कारक और पण्डित ईश्वरचन्द्र विद्यासागर के साथ रहे। वर्ष १८७१ में वे प्रवेशिका परीक्षा उत्तीर्ण हुए। १८७३ साल में वे 'फर्स्ट आर्ट्स परीक्षा' उतीर्ण किए। १८७६ साल में बी ए डिग्री अर्जन किए। १८७७ साल में संस्कृत में साम्मानिक (हॉनर्स) हुए। बाद में एम.ए. परीक्षा पास करके उन्होने 'शास्त्री' की उपाधि प्राप्त की। इस परीक्षा में हरप्रसाद ही प्रथम श्रेणी से उत्तीर्ण एकमात्र छात्र थे।
जे॰एफ॰आर॰ जैकब

जैकब फ़र्ज राफ़ेल जैकब (1923 – 13 जनवरी 2016) जिन्हें मुख्यतः उनके नाम के प्रथम अक्षरों जे॰एफ॰आर॰ के नाम से ही जाना जाता है, भारत के पूर्व सैन्य अधिकारी लेफ्टिनेंट जनरल थे। वो १९७१ के भारत-पाक युद्ध में विजय और बांग्लादेश मुक्ति युद्ध के लिए जाने जाते हैं।
त्रिपुरान्तकेश्वर मन्दिर

त्रिपुरान्तकेश्वर मन्दिर भारत के कर्नाटक राज्य का एक सुप्रसिद्ध देवालय है। भगवान त्रिपुरान्तक (शिव) को समर्पित यह मन्दिर शिवमोग्गा जिले के बल्लिगावी गाँव में स्थित है। इस प्राचीन मन्दिर का निर्माण सन् १०७० में पश्चिमी चालुक्य वंश के राजाओं ने कराया था।  वर्त्तमान काल में यह मन्दिर जीर्ण-शीर्ण अवस्था में है। मन्दिर की बाहरी दीवारों पर दुर्लभ कामुक मूर्तियाँ हैं। आकर में अत्यन्त लघु होने के कारण इन मूर्तियों को केवल पास से देखा जा सकता है। मन्दिर में कई अन्य प्रतिमाएँ भी हैं, जैसे की नाग, ब्रह्मा, शिव, विष्णु, होयसल राजा आदि। परिसर में एक अत्यन्त दुर्लभ स्तम्भ है, जिसमें दो सिर वाले गज-भक्षक पक्षी "गंड भेरुण्ड" को दर्शया गया है। इस स्तम्भ का निर्माण बनवासी के कदम्बवंशीय राजा श्री चामुण्डाराय द्वारा कराया गया था। कहा जाता है कि खेतों को नष्ट करने वाले हाथियों को डराकर भगाना इस स्तम्भ का उद्देश्य था।
तगर

तगर (वानस्पतिक नाम : Valeriana wallichii) एक प्रकार का पेड़ जो अफगानिस्तान, कश्मीर, भूटान और कोंकण में नदियों के किनारे पाया जाता है। भारत के बाहर यह मडागास्कर और जंजीबार में भी होता है। इसकी लकड़ी बहुत सुगंधित होती है और उसमें से बहुत अधिक मात्रा में एक प्रकार का तेल निकलता है। यह लकड़ी अगर की लकड़ी के स्थान पर तथा औषध के काम में आती है। लकड़ी काले रंग की और सुगंधित होती है और उसका बुरादा जलाने के काम में आता है। भावप्रकाश के अनुसार तगर दो प्रकार का होता है, एक में सफेद रंग के और दूसरे में नीले रंग के फूल लगते हैं। इसकी पत्तियों के रस से आँख के अनेक रोग दूर होते हैं। वैद्यक में इसे उष्ण, वीर्यवर्धक, शीतल, मधुर, स्निग्ध, लघु और विष, अपस्मार, शूल, दृष्टिदोष, विषदोष, भूतोन्माद और त्रिदोष आदि का नाशक माना है।
हॉल्टिंग प्रॉब्लम

सैद्धांतिक कंप्यूटर विज्ञान में हॉल्टिंग प्रॉब्लम (अंग्रेज़ी: Halting problem) इस निर्णय प्रॉब्लम को कहते हैं कि क्या दिया गया कंप्यूटर प्रोग्राम दिए गए इनपुट के लिए कोई उत्तर देगा या हमेशा चलता ही रहेगा। हर कंप्यूटर प्रोग्राम एक इनपुट या निर्देश लेता है और एक आउटपुट देता है। पर, कुछ कंप्यूटर प्रोग्रम कोई ख़ास इनपुट मिलने पर आउटपुट की खोज करते रह जाते हैं, और कभी आउटपुट दे ही नहीं पाते हैं (कभी हॉल्ट (समाप्त) नहीं हो पाते हैं)। ऐसे कंप्यूटर प्रोग्राम ये ख़ास इनपुट मिलने पर कंप्यूटर को हैंग कर देते हैं। इसलिए इनकी पहचान करना बहुत जरुरी होता है, ताकि इन्हें ठुकराया जा सके। इन न रूकने वाले या ना हॉल्ट करने वाले कंप्यूटर प्रोग्रामों की पहचान करने की प्रॉब्लम को हॉल्टिंग प्रॉब्लम कहते हैं। हॉल्टिंग प्रॉब्लम की औपचारिक परिभाषा यह है: "ऐसा कंप्यूटर प्रोग्राम P बनाइए जो दो इनपुट लेता हो, पहला इनपुट एक कंप्यूटर प्रोग्राम Q और दूसरा Q का कोई इनपुट i; और P बताता हो कि क्या कंप्यूटर प्रोग्राम Q इनपुट i मिलने पर हॉल्ट होता है या नहीं"। एलेन ट्यूरिंग ने 1936 में ये साबित किया था कि हाल्टिंग प्रॉब्लम एक अनिर्णनीय प्रॉब्लम है। इसका मतलब है कि ऐसा कंप्यूटर प्रोग्राम बनाना असंभव है जो हर एक कंप्यूटर प्रोग्राम Q और इनपुट i पर सही से बताता हो कि क्या कंप्यूटर प्रोग्राम Q इनपुट i मिलने पर हॉल्ट होता है या नहीं।
यलम्बर

यलम्बर नेपाल के प्रथम किरात राजा थे। उनको महाभारत में बर्बरीक नाम से जाना जाता है। वे प्रथम किराँती राजा थे जिन्होने गोपाल वंश को पराजित करके 800बी .सी मे काठमाण्डू उपत्यका में किरात वंश की स्थापना की थी। और उनका किरात साम्राज्य पश्चिम मे त्रिशूली नदी से पुर्व मे भारत के तिस्ता नदी तक फैला हुवा था सभी ३२ किरात राजाओं की सूची नीचे दी गयी है-
जीवनशैली (समाजविज्ञान)

जीवनशैली (लाइफस्टाइल) किसी व्यक्ति, समूह या संस्कृति के रुचि, राय, व्यवहार तथा व्यवहार के झुकाव की दिशा को सम्मिलित रूप से व्यक्त करता है।
पॉलीमेथिल मेथाक्रिलेट

160 °C, 433 K, 320 °F पॉलीमेथिल मेथाक्रिलेट (Polymethyl methacrylate / PMMA) एक पारदर्शी थर्मोप्लास्टिक है। इसे एक्रेलिक ग्लास (acrylic glass) भी कहते हैं। प्लेक्सिग्लास (Plexiglas), एक्रीलाइट (Acrylite), ल्यूसाइट (Lucite), तथा पर्सपेक्स आदि इसके व्यापारिक नाम हैं। शीट के रूप में इसका उपयोग काँच के विकल्प के रूप में होता है। यह काँच से हल्का तथा विशरणरोधी (shatter-resistant) भी है। इसका कास्टिंग रेजिन के रूप में भी प्रयोग किया जा सकता है। इसके अलावा भी इसके अनेकों उपयोग हैं।
चुंबकत्वमापी

चुम्बकत्वमापी (Magnetometer) मापक यन्त्र हैं जो दो सामान्य मापन कार्यों के लिये प्रयुक्त होते हैं- चुम्बकत्वमापी कई सिद्धान्तों पर कार्य करते हैं। इसके आधार पर कुछ प्रमुख प्रकार ये हैं- (१) प्रयोगशाला चुम्बकत्वमापी (Laboratory magnetometers) (२) सर्वेक्षण चुम्बकत्वमापी (survey magnetometers) (क) अदिश चुम्बकत्वमापी (Scalar magnetometers) (ख) सदिश चुम्बकत्वमापी (Vector magnetometers)
किसा गौतमी

किसा गौतमी (संस्कृत : कृशा गौतमी ; पालि : किसा गौतमी), श्रावस्ती के एक धनवान व्यक्ति की पत्नी तथा भगवान बुद्ध की एक शिष्या थीं। इनके संबंध में यह कहा गया है कि उनके एक ही पुत्र था जिसे बाग में खेलते समय नाग ने डँस लिया। एक दिन जब वह मृत पुत्र के शव को लेकर शोकाकुल भटक रही थी तब किसी ने उससे कह दिया कि बुद्ध के पास जाओ, वह तुम्हारे पुत्र को जीवित कर देंगें। उसने पुत्र के शव को ले जाकर बुद्ध के चरणों में डाल दिया और जीवित कर देने की प्रार्थना की। सुनकर बुद्ध ने कहा- ठीक है, तुम किसी ऐसे घर से एक मुट्ठी सरसों ले आओ, जिसके यहाँ कभी कोई मरा न हो। मैं तुम्हारे पुत्र को जीवित कर दूँगा। गौतमी दिन भर नगर में भटकती रही पर उसे कोई ऐसा घर नहीं मिला जहाँ कभी कोई मरा न हो। निराश, वह बुद्ध के पास लौटकर आई। तब बुद्ध ने उसे उपदेश दिया कि मृत्यु के दुःख से सारा संसार पीड़ित है। जन्म-मृत्यु का चक्र निरन्तर चलता रहता है। पुत्र का शोक भूलकर धर्म की शरण में जा। वह सांसारिक मोह त्यागकर भिक्षुणी हो गई और आध्यात्मिक विकास कर अर्हत पद प्राप्त किया। शरीर से कृश होने के कारण लोग उसे 'किसा गौतमी' कहने लगे। धम्मपद का निम्नलिखित श्लोक किसा गौतमी की कथा से सम्बन्धित है-
पृथ्वीराज सिंह ओबराय

पृथ्वीराज सिंह ओबराय या 'बिकि ओबराय' (जन्म: 1929) भारत के ओबराय समूह की प्रमुख कम्पनी ई आई एच लिमिटेड के कार्यकारी अध्यक्ष हैं।